《皇雅十首 其三 耆武》
宋代·尹洙

耆武定功，时惟二方。淮服其乂，海南遂荒。孰孱而盭，孰暴而猖。

自底不譓，乃终灭亡。

帝戒二俘，同即尔诛。予惟民无辜，休息是图。时其辑矣，宁威独夫。

帝嗟污邦，久罹于兵。或暴下以征，或敷虐以刑。予命中典，协于图经。

民服德音，室家以宁。

作者简介：尹洙（1001~1047年），字师鲁，河南府洛阳（今河南洛阳市）人。北宋时期大臣、散文家。天圣二年，考中进士，授正平主簿，迁河南户曹，选为馆阁校勘，迁太子中允。交好范仲淹，累贬经略判官。后期，迁右司谏、渭州知州、兼领泾原路经略公事，因事再贬均州酒税。庆历七年，去世，私谥河南先生。提倡古文运动，著有《河南先生文集》、《五代春秋》等传于世。